Introduction to version control with Git

Learning path, zameraný na GitHub bol pre mňa prínosný, či už z hľadiska teoretického ale aj praktického. Celá cesta sa skladala zo štyroch modulov, ktorých koncept bol približne rovnaký. Na začiatku bol vždy rýchly úvod, potom samotné jadro, ktoré sa skladalo z teoretickej a praktickej časti, neskôr bolo potrebné absolvovať kontrolu vedomostí a nakoniec stručný sumár.

Prvým modulom bol samotný úvod do Gitu, čo to vlastne je, na čo sa používa, vysvetlenie VCS (version control system) a základné Git príkazy, napríklad ako napríklad status, add alebo commit spolu s ich využitím.

Ďalší modul obsahoval informácie, ako si vytvoriť a upraviť Git projekt. Začínal štartom projektu, pokračoval vysvetlením ako je možné projekty upravovať a taktiež sledovať úpravy, spravené aj inými používateľmi. Na konci modulu sa nachádzali rady, ako opraviť prípadné chyby v kóde.

Tretí modul sa zaoberal tým, ako prebieha v Gites spolupráca s inými užívateľmi. Mohli sme sa tam naučiť, ako klonovať úložisko, ukladať zmeny, alebo čo sú pull requests.

Posledný modul obsahoval informácie o vetvách – čo sú a ako sa používajú.

Celý kurz na mňa pôsobil veľmi prehľadne, prakticky a taktiež mi dal veľa vedomostí, o tom čo git je a ako v ňom pracovať.